# evn
## Brezhoneg
### Etimologiezh

    Kavet en henvrezhoneg etn.
    Meneget er C'hatolikon : ezn.
    Da geñveriañ gant ar gerioù edn e kembraeg, heth-en aet da edhen e kerneveureg, én en heniwerzhoneg, hag éan en iwerzhoneg, dezho-holl ar memes ster. Deuet eus ur ger keltiek *etno- evit pet-no- « loen-nij », deveret eus ar wrizienn PET « nijal » hag heñvel ouzh ar gerioù *pet-nā aet da penna « askell » e latin, पतति (pat-a-ti) e sañskriteg ha πέτ-ε-ται (pet-e-tai) en henc'hresianeg « nijal a ra », πτε-ρό-ν (pte-ro-n) « askell », feather e saozneg ha feder en alamaneg « pluenn », pet-ere e latin « mont war-zu », h.a.

### Anv-kadarn

evn /ˈẽwn/ gourel (liester : evned)
* (Loenoniezh) Un evn a vez graet eus n'eus forzh petore loen pluek hag askellek. Kanañ pe richanañ a ra an evned.
** Arzhur, hep kaout aon, a dennas war an evn bras, ha kerkent e leuskas ur c'harmadenn spontus, [...]. — (Fañch an Uhel, Kontadennoù ar Bobl/1, Al Liamm, 1984, p. 16.)
** Ha kerkent setu-hi troet en un evn bihan glas, ha da darnijal en-dro d'an daol, oc'h ober : "Driik !... Driik !..." — (Fañch an Uhel, Kontadennoù ar Bobl/1, Al Liamm, 1984, p. 105.)
** [...], Kado a azezas war c'horre hag an evn bras a savas neuze dreist ar c'hoad gant e garg, flip, flip, flip !... — (Fañch an Uhel, Kontadennoù ar Bobl/1, Al Liamm, 1984, p. 142.)
** Tennañ a ra ar spilhenn, ha kerkent an evn a deu da vezañ ur briñsez ar gaerañ, [...]. — (Fañch an Uhel, Kontadennoù ar Bobl/3, Al Liamm, 1988, p. 71.)
* evn bihan: poñsin.
* Pok, pa gomzer ouzh bugale.
** Ro eun evn bihan da data ! — (Jules Gros, Le trésor du breton parlé Deuxième Partie, 1970, p. 153.)
* Paotr, drouk a-wechoù, fentus a-wechoù all.
** Ma vije mezo, neuze, 'vat, e loenje: hennez a zo eun evn ! — (Jules Gros, Le trésor du breton parlé Deuxième Partie, 1970, p. 153.)
** Hennez a zo eun evn ! — (Jules Gros, Le trésor du breton parlé Deuxième Partie, 1970, p. 153.)

#### Gerioù heñvelster

* labous

#### Deveradoù

* evnerezh
* evneta
* evnetaer
* evnetaerezh
* evnoniezh
* evnoniour
* evnzivinouriezh
En anvioù divoutin :
* Kêr-an-Evned, anv-lec'h.
* Le Nezn, anv-tiegezh, eus kornad Plouganou.

#### Gerioù kevrennek

* Evnig ar Marv
* evn-Doue
* evn du
* evn galver
* evn garmer
* evn-glas
* evn gwenn
* evn-gwern
* evn-kazh
* evn-mor
* evn-Pêr
* evn-porzh
* evn-preizh
* evn Sant-Nikolaz

### Gwelet ivez

* Ar pennad « evn » e-barzh Wikipedia

### Daveoù

Roll an daveoù :
* : Dictionnaire du vieux breton, p. 168.
* : Ar c'hCatholicon
* : Lexique Étymologique des termes les plus usuels du Breton Moderne, p. 119.

##### Notenn

Kavout a reer ar ger "evn" el lennegezh :
* Div gontadenn dastumet gant Fañch an Uhel.
** Evnig ar Wirionez, an dour a dañs, hag an aval a gan.
** Evnig e û aour.
* Teir son dastumet gant Fañch an Uhel.
** Evnig Krec'h-Simon.
** An Evnig rous.
** Evnig Sant Nikolaz .